Milango ya Waswahili
Katika milango hiyo, ile ya zamani zaidi inapatikana pwani mwa Afrika Mashariki kutoka Kisiwa cha Msumbiji hadi mwambao wa kaskazini mwa Kenya hasa katika miji ya kale ya Waswahili kama vile Bagamoyo, Mikindani, Mombasa, Malindi, Lamu, Tanga na Zanzibar. Sehemu kubwa zaidi ya milango hiyo iliyobaki, iko katika mji wa Zanzibar, nchini Tanzania. Mji huo ulikuwa na milango ya Kiswahili mikubwa kuliko yote na yenye nakshi nyingi zaidi. Milango hiyo ya Kiswahili ilizingatiwa kwa kuwa alama kubwa ya hadhi na heshima kwa familia tajiri za wafanyabiashara wa Kiswahili. Haswa katika sehemu za zamani za jiji la Zanzibar zikiwa na viwango vya kuvutia katika ukubwa na maelezo ya kuchonga. Mbali na katikati mwa jiji la kale la Zanzibar mitindo na ufafanuzi ya milango hiyo hupungua hadi kwenye milango rahisi zaidi ya Uswahilini zisizokuwa na nakshi nyingi.